[image: image1.png]




FS 90/04

[image: image1.png]
Til: Fakultetstyret ved Det medisinske fakultet


Møtedato:
14 oktober 2004

Arkivref.:
200405413-1/THH/

Ansvar og myndiget vedrørende det systematiske HMS-arbeid — Delegering av oppgaver innen det systematiske HMS-arbeid ved Det medisinske fakultet
Forskrift om internkontroll trådde i kraft 1. januar 1992, noe som medførte at alle virksomheter ble pålagt å innføre et system for internkontroll. Forskriften om internkontroll ble revidert i januar 1997. Den skiftet da navn til "Forskrift om systematisk helse-, miljø- og sikkerhetsarbeid i virksomheter". 

Ved UiTø ble HMS-håndboka innført allerede i 1992 og viser hvordan UiTø skal arbeide systematisk med helse, miljø og sikkerhet. Håndboka er ment å være et praktisk arbeidsverktøy for ledelsen og de ansatte, slik at hver enhet har oversikt over og kontinuitet i HMS-arbeidet. Den skal også være et referansedokument overfor tilsynsmyndighetene. 

Om kravet til HMS-ansvar på alle nivå
Under de ulike kapitelene i HMS-håndboka finnes oversikt over hvem som har ansvar for hvilke oppgaver innen det systematiske HMS-arbeid og nedenfor er et utdrag som omhandler det overordnede ansvarsforholdet som er relevant for Det medisinske fakultet:

Fakultetsdirektør, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen 

Disse lederne skal sørge for at det innføres og utøves systematiske HMS-arbeid ved enheten, og at dette gjøres i samarbeid med arbeidstakerne og deres representanter. Disse lederne har også det daglige HMS-ansvaret for egen stab. 

Instituttleder (ev delegert til administrativ leder) 

De valgte instituttlederne har til oppgave å lede det daglige, systematiske HMS-arbeidet på instituttene, dersom ikke annet blir bestemt av fakultets-/høgskolestyret. Ved de institutt som har administrativ leder, vil det være naturlig at denne stillingskategorien får hovedansvaret for det systematiske HMS-arbeidet. 

Ansvarlig leder 

Oppfølging av systematisk HMS-arbeid er et lederansvar. Den enkelte leder skal påse at eget og medarbeidernes arbeid planlegges og utføres i samsvar med Universitetets interne retningslinjer og reglement samt lover og forskrifter. Planlegging og vurdering av arbeidsmiljøet og gjennomføring av nødvendige forebyggende tiltak skal skje i samarbeid med arbeidstakerne slik at samlet kunnskap og erfaring utnyttes. 

Forslag til ansvarsfordeling  vedrørende  HMS ved Det medisinske fakultet

For å synliggjøre bedre plasseringen av ansvarsforholdene vedrørende det systematiske HMS-arbeid ved Det medisinske fakultet foreslåes følgende ansvarsfordeling:
Fakultetsdirektør
· På fakultetsnivå: HMS-ansvaret tilhører fakultetsdirektøren.

Instituttleder (ev delegert til administrativ leder)
· På instituttnivå: HMS-ansvaret tilhører de administrative ledere ved instituttene

Siden instituttene ved det Medisinske fakultet alle har administrative ledere synes det mest hensiktsmessig at HMS-ansvaret plasseres der.

Ansvarlig leder
· På avdeling/ seksjons/ prosjektleder/ kurs nivå: HMS-ansvaret tilhører avdelingsledere/ seksjonsledere/ prosjektledere/ kursledere. 

Ved avdelingene/ seksjonene ved Det medisinske fakultet er det kun faglige ledere (avdelingsledere/ seksjonsledere/ prosjektledere/ kursledere) og HMS-ansvaret må derfor legges der. Dette ansvaret omfatter blant annet følgende punkter; at alle medarbeidere/studenter får nødvendig lokal sikkerhets opplæring, at nødvendig verneutstyr finnes, at risikovurderinger utføres og aktuelle sentrale og lokale retningslinjer og arbeidsrutiner er gjort kjent og følges.

Om delegering av oppgaver
Ved Det medisinske fakultet arbeides det med en rekke risikofylte arbeidsoppgaver som skal utføres i henhold til våre interne retningslinjer. Alle retningslinjene omfatter organisering, plassering av ansvar og oppgaver vedrørende det enkelte arbeidsfelt ( foreks. arbeid på lab, arbeid med biologisk materiale, arbeid med ioniserende stråling, risikovurderinger, avfallshåndtering etc, se utdrag i vedlegg 1).

Det er viktig å være klar over at oppgaver i forbindelse med det systematiske HMS-arbeidet kan delegeres til medarbeidere innen deres arbeidsområde. Det systematiske arbeid med HMS kan m.a.o. legges opp slik at navngitte medarbeidere har konkrete plikter. En slik plikt utføres da på vegne av den lederen som har ansvaret. Dersom oppgaver innen systematisk HMS-arbeid delegeres, skal ledelsen dokumentere dette skriftlig. 

Forslag til synliggjøring av ansvar og delegering oppgaver innen HMS ved Det medisinske fakultet:
Vedrørende overordnet HMS:

1.1 Målsetting  for HMS:

Fakultetsdirektøren  har ansvaret for å utarbeide forslag  til målsetting for det systematiske HMS- arbeidet ved fakultet. Dette gjøres i samarbeid med de administrative lederne på instituttene og vernetjenesten i begynnelsen av hver valgperiode. Forslaget legges fram for godkjennelse i Fakultetstyret. 

1.2 Handlingsplaner og budsjettforslag:

Fakultetsdirektøren har ansvaret for å utarbeide forslag til handlingsplaner og budsjettforslag (på bakgrunn av behov kommet fram bl.a. gjennom vernerundene). Dette gjøres i samarbeid med de administrative lederne på instituttene og vernetjenesten. Forslaget legges fram for godkjennelse i Fakultetsstyret.

1.3 Brukerbehov som involverer bistand fra Teknisk avdeling: 

Fakultetsdirektøren har ansvaret for å utarbeide (en gang pr år) nødvendig oversikt over bygningsmessige brukerbehov som involverer bistand fra Teknisk avdeling. Oversikten utarbeides på grunnlag av ønskede tiltak  i henhold til gjennomførte vernrunder og innspill fra fakultetets / instituttledelsen. Fakultetet gjennomførere minst en gang pr år møte med Teknisk avdeling der prioriteringen av tiltak gjennomgåes. Her deltar ansatte fra Teknisk avdeling, fakultetetsdirektør, personalkonsulent, hovedverneombud (HVO) og HMS-koordinator.

1.4 Kontakt med bedriftshelsetjenesten (SBH):

Årlig tiltaksplan avtales en gang pr år (januar/februar). Her deltar 

SBH, fakultetetsdirektør, personalkonsulent, HVO og HMS-koordinator.

Instituttene/ avdelingene/seksjonene bes om å komme med forslag til ønskede tiltak fra SBH

1.5 Kontakt med vernetjenesten

Fakultetsdirektøren gjennomfører HMS-møter en gang pr. halvår der følgende personer deltar:

Fakultetetsdirektør, personalkonsulent, HVO og HMS-koordinator. HMS-koordinator har også månedlige møter med HVO og deltar på verneombudsmøtene ved fakultetet.

Fakultetsdirektøren har ansvaret for gjennomføringen av valg av verneombud og hovedverneombud. 

De administrative ledere ved de enkelte institutt skal bistå ved behov.

1.6 HMS-gjennomgang/Vernerunder

Fakultetsdirektøren  i samarbeid med de administrative ledere ved instituttene og vernetjeneste utarbeider forslag til årlig tema for de systematiske vernerundene. 

De administrative ledere ved de enkelte institutt er ansvarlig for at HMS gjennomgangen blir gjennomført og at samlet rapportering blir sendt til fakultetet.

Avdelingsleder/seksjonsleder har ansvaret for selve gjennomføringen av vernerunden og at HMS-rapport med handlingsplan blir sendt det enkelte institutt. 

Det enkelte verneombud skal delta på vernrundene

1.7 Beredskap

Fakultetsdirektøren har ansvaret for beredskapsplanene ved fakultetet. 
Fakultetsdirektøren ved HMS-koordinator er delegert blant annet følgende oppgaver innen beredskapen ved fakultetet/høgskolen:

· koordinere oppfølging av beredskapsplanen

· ajourføring av beredskapshåndboka

· ledelse av innsatsgruppa

· koordinere øvelser

· gjennomføre nødvendige tiltak

· delta på branntilsyn

De administrative ledere ved de enkelte institutt skal bistå ved behov.

Avdelingsleder/seksjonsleder har ansvaret for at avdelingene har interne evakueringsrutiner
Se også beredskapsplanene ved Det medisinske fakultet

Vedrørende risikofylte arbeidsområder:

2.1 Avfallshåndtering

Fakultetsdirektøren ved HMS-koordinator fungerer som fagperson for avfallshåndtering av spesialavfallsgruppene 2,11,13 og 14 .
Fagpersonen har følgende oppgaver (utarbeidet i samarbeid med Personal og økonomiavdelingen og Teknisk avdeling)

· sikre at korrekte opplysninger blir gitt til transportør om avfallet
· sikre at kravene til transportdokument, emballering og merking overholdes
· utføre nødvendige dosimetermålinger (avfallsgruppe 11) 
· sikre at  mellomlagring av  spesialavfallet skjer på en forsvarlig måte

og se til at

· lokaler, utstyr og verneutstyr fungerer tilfredsstillende

Brukerne (den ansatte eller student som utfører risikofylt arbeid) er pålagt å følge interne retningslinjer for avfallshåndtering
Se også egen retningslinje for avfallshåndtering

2.2 Biologisk materiale/genmodifiserte organismer

Fakultetsdirektøren skal ha oversikt over all bruk av genmodifiserte organismer(prosjekt og arbeidsområde) og alt arbeid med biologiske faktorer i risikogruppe 2,3 og 4.

Fakultetsdirektøren ved HMS-koordinator er delegert oppgaven med å registrere alle områder/ alle prosjekter som involverer arbeid med biologiske faktorer  i risiko klasse 2 og 3 (finnes ikke lokaler for risikoklasse 4)  og alle områder/ alle prosjekter som involverer arbeid med genmodifiserte organismer. 

De administrative ledere ved de enkelte institutt skal bistå ved behov.
Avdelingsleder/prosjektleder/kursledere er ansvarlig for utfylling av nødvendige meldingsskjemaer  (til Arbeidstilsynet og Helse-sosial direktoratet) og søknadsskjemaer (Helse- sosialdirektoratetet). 

Brukerne (den ansatte eller student som utfører risikofylt arbeid) er pålagt å følge interne retningslinjer for arbeid med biologisk materiale.

Se også egen retningslinje for arbeid med biologisk materiale

2.3 Risikovurderinger

Fakultetsdirektøren ved HMS-koordinator er delegert oppgaven for gjennomføring av nødvendige risikovurderinger ved fakultetet. 

De administrative ledere ved de enkelte institutt skal bistå ved behov.

Avdelingsleder/seksjonsleder/kursleder skal melde inn nye risikofylte arbeidsoppgaver og skal alltid delta på risikovurderingen.

Verneombudet bør alltid delta på risikovurderingene.

SBH  kan bistå ved gjennomføringene av  risikovurderingene.

Se også egen retningslinje for risikovurderinger

2.4 Stoffkartoteket

Fakultetsdirektøren skal ha oversikt over alle helsefarlige stoffer som er lagret og er i bruk ved enheten

Fakultetsdirektøren ved HMS-koordinator er delegert oppgaven med å justere de lokale retningslinjer og rutiner, foreta interne kontroller og koordinerer nødvendig  opplæring av stoffkartotek kontaktene.

Avdelingsleder/seksjonsleder/ delegert til til innkjøpskontakt/ stoffkartotekkontakt skal rapportere til superbrukerne (sentrallageret /Kvarsnes)  om innkjøp av nye/ sanering av gamle  kjemikalier.

De to  superbrukerne har ansvaret for å registrere/sanere kjemikalier i det elektroniske stoffkartoteket.

Se også egen lokal retningslinje for stoffkartoteket ved Det medisinske fakultet.

2.5 Strålevern

Fakultetsdirektøren skal ha oversikt over all bruk av ioniserende stråling ved enheten.
Fakultetsdirektøren ved HMS-koordinator er delegert følgende oppgaver innen strålevern: 

· at innkjøpsrutinene vedr innkjøp av ioniserende stoffer og utstyr tilfredstiller gjeldende krav.

· tilsynet på Hot-labben (Kontrollert område, type B lab)

· sørge for nødvendig faremerking av labber (kontrollert og overvåket område)

· nødvendig opplæring av brukere, strålevernkontakter og prosjektansvarlige 

· kontroll av måleutstyr (aktivitets målere og dosimetre)

· avfallshåndteringen

· utnevning av og koordinering av strålevernkontaktene

· justere/utarbeide interne retningslinjer

· registrering av nye prosjekter (også bruken av røntgen, UV-lys  C , Laser klasse 3,4 )

· koordinering av årlig rapportering til SSV 

Prosjektansvarlige har ansvaret for blant annet lokal opplæring og at verneutstyr brukes/ at regelverket følges/ avfallshåndtering etc, registrere nye prosjekt/ sende årlig rapport til fakultetet.

Strålevernkontaktene er delegert oppgavene for ajourføring av strålevernhåndboka og å se til at kontaminasjonskontroller blir utført.

Brukerne (den ansatte eller student som utfører risikofylt arbeid) er pålagt å ta opplæring og følge interne retningslinjer og rutiner.

De administrative ledere ved de enkelte institutt skal bistå ved behov.
Se også egen retningslinje for bruk av ioniserende stråling

Vedrørende HMS-opplæring:

3.1 Lokal opplæring

Fakultetsdirektøren har ansvaret for at nødvendig HMS-opplæring blir gjennomført på enheten. 

Avdelingsleder/seksjonsleder/kursleder har ansvaret for å melde inn nye behov for sikkerhetsopplæring til fakultetsdirektøren.

Fakultetsdirektøren ved HMS-koordinator er delegert oppgaven for gjennomføring av nødvendig HMS-opplæring  innen følgende område:

· Avfallsrutiner

· Beredskap

· Stoffkartotek/ Innkjøpsrutiner

· Strålevern 

· Arbeid med biologisk materiale

· Opplæringstilbud fra SBH (rygg/nakke, førstehjelp etc) 

og ellers koordiner andre typer  HMS-opplæring når det er behov for det. HMS-koordinator er også kursansvarlig for Bio-3309, Sikkerhet lab, tokt og felt (på ca 100 timer) som gjennomføres 1 gang pr. år ved fakultetet.

De enkelte avdelinger ved avdelingsleder/seksjonsleder/kursansvarlig har ansvaret for at  nødvendig lokal opplæring gjennomføres for ansatte og lavere gradstudenter på lab.

Bruker (den ansatte eller student som utfører risikofylt arbeid) skal gjennomføre både lokal og sentral opplæring innenfor de frister som står i det interne regelverk

Vedrørende rapportering:

4.1 Årlige rapporteringer:

Fakultetdirektøren ved HMS-koordinator er delegert oppgaven for følgende årlige rapporteringer:

· HMS-rapportering til Universitetetsdirektøren (kopi til fakultet/institutt)

· Beredskapsrapportering  til Tekniskavd / AMU (kopi til fakultet)

· Bruken av ioniserende stoffer og utstyr  til Universitetetsdirektøren (kopi fakultet/institutt)

De administrative ledere ved de enkelte institutt skal bistå ved behov.

4.2 Skademeldinger:

Avdelingsleder/seksjonsleder/kursleder har ansvaret for å sende skademelding til sitt institutt (Fakultetsdirektøren vedr. vedr. teknisk fellesavd og egen adm).

De administrative ledere ved de enkelte institutt (Fakultetsdirektøren vedr. teknisk fellesavd og egen adm.) har ansvaret for den videre behandling av skademeldingene.

Se også egen retningslinje for skademeldinger.

Forslag til vedtak:

Fakultetetstyret godkjenner forslagene til ansvarsfordelig og delegering av oppgaver innen det systematiske HMS-arbeid slik det fremkommer i saksframlegget.

Tromsø, 06.10.2004

	Eilif Nilssen
	

	konstituert fakultetsdirektør
	

	
	Thale Henden

	
	HMS-koordinator


Vedlegg: Utdrag fra diverse retningslinjer

Det medisinske fakultet

Fakultetsadministrasjonen

